Streda, 27. október 2021
Slnečno 6,7 °C
Mimoriadne správy
- Le Penová na stretnutí s Orbánom vyzvala na väčšiu spoluprácu medzi nacionalistickými stranami
- Jaroslav Naď si vo Washingtone uctil pamiatku Michala Stranka, vyzdvihol spoluprácu Slovenska a USA
- Dedič Samsungu nelegálne užíval sedatíva, súd mu udelil pokutu
- Kaczynski chce radikálne posilniť poľskú armádu, obáva sa "imperiálnych ambícií Ruska"
- Ruský torpédoborec odvrátil útok pirátov v západnej Afrike, pokúsili sa uniesť nákladnú loď
Prihlasujete sa do elektronických služieb Sociálnej poisťovne Grid kartou? Radšej si aktivujte nový prístup
Webnoviny 17. september 2021 74
17.9.2021 (Webnoviny.sk) - Sociálna poisťovňa odporúča klientom, ktorí sa prihlasujú do jej e-Služieb s tzv. Grid kartou, aby si aktivovali nový prístup. Grid karty už Sociálna poisťovňa nevydáva a ku koncu roka ukončí ich používanie.
Všetci klienti sa po novom budú prihlasovať pomocou mena, hesla a mobilnej aplikácie alebo s elektronickým občianskym preukazom (eID). Poisťovňa o tom informovala v tlačovej správe.
Pre prihlásenie potrebujete kód
Prechod na nový spôsob prihlásenia sa týka zamestnávateľov ako odvádzateľov poistného, samostatne zárobkovo činných osôb pre službu Saldokonto a fyzických osôb pre službu Individuálny účet poistenca.
"Pre nový prístup do e-Služieb si používatelia jednoducho stiahnu jednu z aplikácií FreeOTP, Google Authenticator alebo Microsoft Authenticator do svojho smartfónu (pre Android alebo iOS)," uviedla poisťovňa.
Pomocou nej si pri prvej aktivácii nasnímajú QR kód z e-Služieb a aplikácia im vygeneruje jedinečný kód, ktorým sa overí ich prístup.
Pri každom ďalšom prihlásení pomocou mena a hesla vyzvú e-Služby používateľa, aby zadal jedinečný kód z mobilnej aplikácie a potom ho presmerujú do prostredia e-Služieb.
Klient si spravuje svoj profil
Po aktivovaní tohto prihlásenia si klient môže spravovať svoj profil sám. Môže si zmeniť heslo alebo si ho obnoviť, ak ho zabudne.
V takýchto prípadoch už nebude musieť navštíviť pobočku Sociálnej poisťovne, ako to bolo donedávna napríklad pri strate Grid karty.
Nový prístup predpokladá, že klient využíva jedinečnú mailovú adresu, ku ktorej nemá prístup iná osoba. Ak tú istú mailovú adresu využíva viacero klientov, upozorní ich na to správa v e-Službách.
Viac k témam: e-Služby, elektronické služby, Grid karta
Zdroj: Webnoviny.sk - Prihlasujete sa do elektronických služieb Sociálnej poisťovne Grid kartou? Radšej si aktivujte nový prístup © SITA Všetky práva vyhradené.
Populárne články
Zajtra štartuje Finweek Bratislava Conference: Technologické trendy diktujú pravidlá fintechovej a bankovej "hry", preto sa pripravte na poriadny finančný výbuch! Pondelok, 13:47
Naď: Je dôležité, aby sme ľuďom na Slovensku pripomínali, aký je dôležitý boj s terorizmom Nedeľa, 19:00
Copyright © SITA Slovenská tlačová agentúra a.s. Všetky práva vyhradené. SITA Slovenská tlačová agentúra a. s. si vyhradzuje právo udeľovať súhlas na rozmnožovanie, šírenie a na verejný prenos tohto článku a jeho častí.